Novo Nordisk-aktien stryger til vejrs efter flot regnskab

Penge Eksklusivt for kunder

Opdateret 09:48 - Novo Nordisk lægger sig i front i onsdagens handel på fondsbørsen med en stigning på knap 6,3 pct.



Det sker efter et bedre end ventet regnskab for første kvartal, hvor medicinalkæmpen slog analytikernes forventninger på stort set alle parametre.



Samtidig har Novo justeret sine vækstforventninger, så den buffer, der blev påført prognosen ved årsregnskabet, bliver fjernet. Derudover forventer man nu, at valutaeffekten bliver mindre end tidligere.



Salget inden for diabetes- og fedmebehandling steg med 13 pct. til 23,8 mia. kr. Salget inden for biopharmaceuticals faldt med 24 pct. til 4,7 mia. kr. primært som følge af en påvirkning fra rabatjusteringer i første kvartal af 2016 og en nylig introduktion af en generisk udgave af østrogenpillen Vagifem, begge i USA. Den samlede omsætning i kvartalet nåede 28,452 mio. kr.



Overskuddet af den primære drift steg med 10 pct. rapporteret i kroner og med 6 pct. i lokale valutaer til

13,5 mia. kr.

